OpenLLM-France/wikimedia huggingface dataset:
# Paul Pogge

Paul Pogge (24 de desembre de 1838 – 16 de març de 1884), fou un explorador alemany a l'Àfrica.
Pogge va néixer a Groß Roge, Mecklenburg-Schwerin. Va emprendre dues expedicions a l'Àfrica Central, al sud de la Conca del riu Congo, la primera entre 1874 i 1876 i la segona entre 1880 i 1884. En el seu segon viatge, que organitzava la Societat Alemanya d'Àfrica, dirigida per Pogge, l'acompanyaven, entre d'altres en Hermann Wissmann i en Anton Erwin Lux. Va morir a Luanda (Angola).

## Referències

* ↑ Pogge, Paul Friedrich Johann Moritz Arxivat 2015-06-30 a Wayback Machine. Deutsche Biographie
* ↑ The New international encyclopaedia, Volume 23 edited by Frank Moore Colby, Talcott Williams
* ↑ «Pogge and Wissmann's route from the Kasai to Nyangwe, 1881-2 from Lieut. Wissmann's original sketches» (en anglès). GeoWeb. [Consulta: 13 gener 2024].
# Kinixys homeana

La tortuga angular (Kinixys homeana) és una espècie de tortuga de la família Testudinidae. Aquesta espècie del gènere africà Kinixys es troba a Benín, Camerun, República Democràtica del Congo, Costa d'Ivori, Guinea Equatorial, el Gabon, Ghana, Libèria, Nigèria, i, possiblement, Togo. Habita les terres baixes subtropicals o tropicals humides (boscos, pantans i plantacions). Actualment és una espècie amenaçada per la pèrdua d'hàbitat per la desforestació per l'agricultura i la urbanització.

## Referències

* Luiselli, L., Politano, E. & Lea, J. 2005. Kinixys homeana. Llista Vermella d'Espècies Amenaçades de la UICN 2006. Consultat el 29 de juliol de 2007.
# François Seydoux de Clausonne

François Seydoux Fornier de Clausonne (Berlín, Alemanya, 1905 - 1981) fou un polític francès.

## Biografia

Va néixer el 15 de febrer de 1905 a la ciutat de Berlín, fill de diplomàtics francesos establerts a la capital alemanya. Després d'estudiar filosofia i dret es decidí amb empendre la carrera diplomàtica l'any 1928. Morí el 30 d'agost de 1981.

## Carrera diplomàtica

L'any 1936 fou nomenat secretari de l'ambaixada de França a Berlín, sent aquell mateix any nomenat membre del Ministeri d'Afers Estrangers francès. L'any 1942 fou membre de la Resistència francesa.
L'any 1949 repenguè la seva activitat al Ministeri d'Afers Estrangers, d'on fou nomenat director per als Afers Europeus, i posteriorment ambaixador a Viena l'any 1955, així com a Berlín entre els anys 1958 i 1962 i 1965 i 1970. El seu paper en la consecució del Tractat de l'Elisi de l'any 1963, signat entre Charles de Gaulle i Konrad Adenauer, i que van establir les bases modernes de cooperació entre França i Alemanya, li fou valedor del Premi Internacional Carlemany concedit per la ciutat d'Aquisgrà.
Posteriorment fou nomenat Conseller d'Estat, exercint les funcions d'administrador de l'agència de premsa estatal Havas, de l'Oficina de Radiodifusió de la Televisió Francesa (ORTF) i del Consell Superior de l'Agència France-Presse.

## Enllaços externs

* Premi Internacional Carlemany (anglès)
# François Stanislas Cloez

François Stanislas Cloez (Ors, 24 de juny de 1817 – París, 12 d'octubre de 1883) va ser un químic francès que signava com "F. S. Cloez" i "S. Cloez". Va ser un pioner de la química analítica. Presidí La Societat Química de França.
L'any 1851, Cloez i Stanislao Cannizzaro prepararen la cianamida per acció de l'amoníac sobre el clorur cianogen.
En la dècada de 1870, ell començà la identificació dels constituents dels olis essencials i la seva classificació en grups per la seva utilitat. Identificà el que ell anomenà "eucalyptol" (actualment conegut com a cineol). En el seu honor la planta Eucalyptus cloeziana rep el seu cognom.

## Referències

* ↑ Entry in Encyclopedia of Australian Science
* ↑ Lestel, Laurence. «Stanislas Cloez (1817-1883)». A: Itinéraires de chimistes 150 ans de chimie en France. EDP Sciences, 3 de desembre de 2012, p. 87–90. ISBN 978-2-7598-0315-6 [Consulta: 9 novembre 2017].
* ↑ Boland, D.J., Brophy, J.J., and A.P.N. House, Eucalyptus Leaf Oils, 1991, p6. ISBN 0-909605-69-6
* ↑ «Private Forestry, North Queensland». Arxivat de l'original el 2008-07-19. [Consulta: 9 novembre 2017].
# Free State Stars Football Club

El Free State Stars Football Club és un club de futbol sud-africà de la ciutat de Bethlehem.

## Història

Originàriament va ser fundat el 1979 amb el nom de Qwa Qwa Stars, però la franquícia fou venuda el 2002. L'any següent, Mike Mokoena va reviure el club en comprar i canviar de nom la franquícia a Maholosiane.

## Palmarès

* Nedbank Cup:
       2018
* Coca-Cola Cup:
       1994
* Baymed Cup:
       2006
* Mvela Golden League:
       2004–05, 2006–07
* Second Division:
       1985

## Referències

* ↑ PSL Club Info Arxivat 2008-12-16 a Wayback Machine.
* 1 2 3 «South Africa Cup Winners». RSSSF.
# Frieder Bernius

Frieder Bernius (Ludwigshafen am Rhein, 1947) és un director de cor i director d'orquestra alemany.
Va fundar el 1968 l'Stuttgart-Kammerchor (Cor de Cambra de Stuttgart), amb el qual ha realitzat prestigioses gravacions discogràfiques que han merescut nombrosos premis. El 1985 va fundar la Barockorchester Stuttgart (Orquestra Barroca de Stuttgart) amb el propòsit d'interpretar les obres del barroc amb criteris musicològics. El 1987 va fundar els Internationale Festtage Alter Musik a Stuttgart, –un festival biennal ara anomenat «Stuttgart Barock»– dedicat a la interpretació de la música antiga.

## Referències

* ↑ Blume, Friedrich; Finscher, Ludwig. «Bernius. Frieder». A: Die Musik in Geschichte und Gegenwart : allgemeine Enzyklopädie der Musik (en alemany). 2., neubearbeitete Ausg., 1999. ISBN 978-3-7618-1100-9.
* ↑ Rilling, Helmuth. «Frieder Bernius». A: Musikland Baden-Württemberg: Basis und Spitze (en alemany). W. Kohlhammer Verlag, 2006, p. 17. ISBN 978-3-17-019428-1.
* ↑ Oron, Aryeh. «Frieder Bernius (Conductor) - Short Biography» (en anglès). Bach Cantatas Website, 01-02-2001. [Consulta: 10 gener 2020].

## Enllaços externs

* «Stuttgart Barock» (en alemany).
# Friedensburg

Friedensburg és una concentració de població designada pel cens dels Estats Units a l'estat de Pennsilvània. Segons el cens del 2000 tenia 828 habitants.

## Demografia

Segons el cens del 2000, Friedensburg tenia 828 habitants, 375 habitatges, i 241 famílies. La densitat de població era de 203,6 habitants per quilòmetre quadrat.
Dels 375 habitatges en un 23,2% hi vivien nens de menys de 18 anys, en un 50,7% hi vivien parelles casades, en un 8,5% dones solteres, i en un 35,7% no eren unitats familiars. En el 31,5% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,7.
Per edats la població es repartia de la següent manera: un 19,8% tenia menys de 18 anys, un 5,6% entre 18 i 24, un 29,1% entre 25 i 44, un 25,4% de 45 a 60 i un 20,2% 65 anys o més.
L'edat mediana era de 42 anys. Per cada 100 dones de 18 o més anys hi havia 97 homes.
La renda mediana per habitatge era de 33.625 $ i la renda mediana per família de 48.750 $. Els homes tenien una renda mediana de 28.173 $ mentre que les dones 25.714 $. La renda per capita de la població era de 19.039 $. Cap de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Friedensburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Friedensburg». American Fact Finder. Oficina del Cens dels Estats Units, 12-01-2010.
# Ferran Argila i Pazzaglia

Ferran Argila i Pazzaglia (Barcelona, 26 de desembre de 1920 - Castelldefels, 8 de gener de 2015) fou un futbolista català dels anys 1940 i 1950 i entrenador de futbol durant els anys 1960. Va ser internacional amb la selecció catalana i amb la selecció espanyola. Era l'avi del jugador d'handbol Viran Morros.

## Trajectòria

Durant la seva joventut compaginà la pràctica del futbol amb la del basquetbol. En el món del bàsquet jugà a principis dels anys 40 a l'Atlètic Sant Gervasi i al FC Barcelona. Pel que fa al futbol començà jugant al FC Barcelona Amateur i al primer equip del FC Barcelona entre els anys 1941 i 1943. Jugava a la posició de porter, i durant aquests anys coincidí a la porteria del club amb dos grans porters com Joan Josep Nogués i Lluís Miró, raó per la qual disputà pocs partits al primer equip, veient-se obligat a abandonar el club en la recerca de més minuts. El 1943 ingressà al Reial Oviedo, club on visqué els seus millors anys. Hi jugà durant més d'una dècada, amb una breu interrupció la temporada 1951-1952 en que defensà els colors de l'Atlètic de Madrid.
Fou un cop internacional amb la selecció espanyola el 6 de gener de 1954 en la victòria per 4-1 enfront Turquia. També disputà un partit amb la selecció de Catalunya el 15 de març de 1942 amb victòria davant Castella per 4 a 3.
Com a entrenador començà dirigint el Reial Oviedo, club on assolí un ascens a Primera. Posteriorment es feu càrrec del Granada CF, Racing de Santander, RCD Espanyol (durant la temporada 1965-1966), l'Sporting de Lisboa i el Córdoba CF.

## Palmarès
### FC Barcelona

* Copa d'Espanya: 1
** 1941-42

## Referències

* ↑ «FERNANDO ARGILA, EL ÚLTIMO TESTIGO DEL 11-1 DE CHAMARTÍN». Angel Iturriaga Barco, 08-01-2015. [Consulta: 1r desembre 2014].
* ↑ Antoni Closa, Jaume Rius. Selecció Catalana de Futbol: nou dècades d'història. Any 1999. Editorial Jaume Rius. ISBN 8492294434
* 1 2 «Vidas que cambian manos, manos que cambian vidas» (en castellà). Mundo Deportivo, 25-11-2013. [Consulta: 8 gener 2015].
* ↑ López Jordà, Toni. «El 'avi' del Barça» (en castellà). LaVanguardia.es, 09-01-2015. [Consulta: 14 gener 2015].
* 1 2 «Mor Fernando de Argila, porter del Barça entre el 1939 i el 1943». Ara, 08-01-2015. [Consulta: 8 gener 2015].
* ↑ FERNANDO ARGILA Mundo Deportivo 10 gener de 1987, Pàgina 28
* ↑ Fernando Argila: "En España siempre ha habido muy buenos porteros" 30 de Abril de 2010 soloporteros, Arxivat 2010-05-06 a Wayback Machine.
* 1 2 3 Mundo Deportivo, 23 novembre de 1968, Pàgina 73
* ↑ La Vanguardia, 17 març 1942, pàgina 3

## Enllaços externs

* Perfil a BDFutbol (jugador)
* Perfil a BDFutbol (entrenador)
# Ferran Armengol

Ferran Armengol és el nom dels següents personatges:
* Ferran Armengol i Tauran (Mataró, 13 de setembre de 1945), polític català.
* Ferran Armengol i Díaz, músic percussionista simfónic.

## Referències

* ↑ http://www.liceubarcelona.cat/fileadmin/PDF_s/audicions/Resultats.pdf Arxivat 2014-11-10 a Wayback Machine.
# Forat de l'Infern

El Forat de l'Infern és un indret del terme municipal d'Abella de la Conca, a la comarca del Pallars Jussà, a la vall del poble de Carreu.
És a mitjan camí entre els pobles d'Herba-savina (a ponent) i Carreu (a llevant), i el camí fa una forta ziga-zaga per salvar el desnivell del Forat de l'Infern.
Es tracta del pas que s'ha obert al llarg dels segles el riu de Carreu a la vall que queda delimitada al nord per la Serra de Boumort i al sud per la de Carreu.

## Enllaços externs

* El Forat de l'Infern en el seu entorn, a l'Institut Cartogràfic de Catalunya
# Francisco Pardo Piqueras

Francisco Pardo Piqueras (Abengibre, 1962) és un polític espanyol, militant del Partit Socialista Obrer Espanyol, que exerceix de director general de la Policia espanyola des de l'1 de juliol de 2018. Va prendre possessió el dia 6 de juliol del mateix any en un acte presidit pel ministre de l'Interior, Fernando Grande-Marlaska.

## Biografia

És llicenciat en Dret per la Universitat de Múrcia i màster en Dret Comunitari Europeu per la Universitat de Castella-la Manxa. Membre del Partit Socialista Obrer Espanyol (PSOE), ha estat cap del Gabinet del Conseller d'Agricultura de la Junta de Comunitats de Castella-la Manxa i director general de Relacions Institucionals en la Presidència de Castella-la Manxa. Va ser secretari de la Comissió Mixta de Transferències Estat-Castella-la Manxa i membre del Comitè de Regions de la Unió Europea.
En 1999 va ser nomenat director del Gabinet del President de la Junta de Comunitats de Castella-la Manxa i, posteriorment, de la Presidència. De juliol de 2003 a 2004 va ser conseller de Presidència de la Junta de Comunitats de Castella-la Manxa. Després de les eleccions generals de 2004 va ser nomenat secretari d'Estat de Defensa durant els ministeris de José Bono (2004-2006) i José Antonio Alonso (2006-2008) fins a 2007, quan va dimitir per ser escollit aquest mateix any diputat a les Corts de Castella-la Manxa i, després de la sessió constitutiva, president de la cambra en substitució de Fernando López Carrasco, fins a 2011 en què va ser rellevat per Vicente Tirado Ochoa.
Va ser vicepresident segon de les Corts de Castella-la Manxa, fins que al març de 2012 abandona la política, renunciant a l'escó i a la reelecció com a secretari provincial del PSOE d'Albacete.

## Càrrecs exercits

* Director del Gabinet del President de Castella-la Manxa (1999-2003).
* Conseller de Presidència de la Junta de Comunitats de Castella-la Manxa (2003-2004).
* Secretari d'Estat de Defensa (2004-2006).
* Diputat per la província d'Albacete a les Corts de Castella-la Manxa (2007-2012).
* President de les Corts de Castella-la Manxa (2007-2011).
* Vicepresident segon de les Corts de Castella-la Manxa (2011-2012).
* Director general de la Policia (2018-......).

## Referències

* ↑ Marlaska elige a Francisco Pardo Piqueras como nuevo director general de la Policía, Europa Press, 24 de juny de 2018
* ↑ Francisco Pardo, nuevo Presidente de las Cortes de Castilla-La Mancha, www.lacerca.com, 29 de mayo de 2007, consultado el 15 de julio de 2011.
* ↑ El 'número dos' de Defensa dimitirá para unirse a Barreda en Castilla-La Mancha, El País, 27 de febrer de 2007, consultay el 15 de juliol de 2011.
* ↑ http://www.abc.es/20120310/comunidad-castillalamancha/abcp-francisco-pardo-hombre-confianza-20120310.html
* ↑ «Francisco José Pardo Piqueras. VII Legislatura [2007-2011]». Corts de Castella - la Manxa.
* ↑ «Francisco José Pardo Piqueras.». Corts de Castella - la Manxa.
# François Folie

François Jacques Philippe Folie (1833-1905) va ser un astrònom i matemàtic belga, director del Observatori Reial de Bèlgica.

## Vida i Obra

Fill d'un militar, Folie va estudiar a la universitat de Lieja ne la qual es va doctorar en física i matemàtiques el 1855. A partir de 1857 va fer estances periòdiques al observatori astronòmic de Bonn i va estudiar astronomia amb Friedrich Argelander.
De 1872 a 1884 va ser administrador-inspector de la universitat de Lieja. El 1885 va ser nomenat director de l'Observatori Reial de Bèlgica, essent ell el responsable del projecte del nou observatori a Uccle, traslladant-se els instruments òptics el 1890-1891.
Entre 1872 i 1878 va publicar diferents obres de geometria, però a partir d'aquesta data es va dedicar bàsicament a l'astronomia, tot i que ja havia publicat alguna cosa sobre el moviment dels cossos lliures amb anterioritat. També va fer treballs notables en meteorologia i va ser el traductor i divulgador de la obra de Clausius a Bèlgica.
Va ser el pare de Franz Folie, poeta, dramaturg i historiador belga, conegut com a Franz Ansel.

## Referències

* ↑ Vandenbruaene, 2009, p. 246.
* ↑ Velghe, 1971, p. 161.
* ↑ Godeaux, 1942, p. 5-7.
* ↑ Godeaux, 1942, p. 8.
* ↑ Godeaux, 1942, p. 9.
* ↑ Godeaux, 1942, p. 10.

## Bibliografia

* Godeaux, Lucien «Notice sur François Folie» (en (francès)). Annuaire de l'Académie royale de Belgique, 1942, pàg. 1-33.
* Vandenbruaene, Jan. Astronomische gids voor België (en (neerlandès)). ASP, 2009. ISBN 9789054875444.
* Velghe, A. «Observatoire Royal de Belgique» (en (francès)). Ciel et Terre, Vol. 87, 1971, pàg. 159-179. ISSN: 0009-6709.

## Enllaços externs

* O'Connor, John J.; Robertson, Edmund F. «François Folie» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Freyburg

Freyburg és una ciutat al districte de Burgenlandkreis, a Saxònia-Anhalt, Alemanya. Se situa al riu Unstrut, a 9 km al nord-oest de Hanseatic Naumburg, a 63 km des de Leipzig i 231 km des de Berlín. És part del Verwaltungsgemeinschaft ("municipi col·lectiu") Unstruttal.
La ciutat és una destinació turística, més coneguda per les seves vinyes, pel centre històric de la ciutat i pel magnífic castell del segle xi i la relació amb Friedrich Ludwig Jahn (fundador de la gimnàstica moderna). És una de les ciutats més pròsperes a la regió.

## Història

La història de la ciutat està connectada inextricablement amb les seues grans fortificacions - el Castell Neuenberg. El castell es construïa al voltant de 1090 pel compte turingià Ludwig der Springer, que assegurava el seu territori a l'est, com feia el seu castell germà Wartburg a l'oest. El Neuenberg és cinc vegades més gran que Castell de Wartburg i es construeix en el mateix estil - l'últim es coneix com el castell alemany més quintiessencial a causa de les seves relacions amb Martí Luter i Johann Wolfgang von Goethe, i el seu paper en l'origen de la bandera alemanya moderna.
Entre 1825-1852, Freyburg era la casa en exili per a l'educador de gimnàstica del segle xviii Friedrich Ludwig Jahn. Se'l considera com el fundador de gimnàstica moderna i construí el primer gimnàs del món a Freyburg. Està enterrat a Freyburg i el seu record a la ciutat s'ha convertit un lloc de pelegrinatge per a gimnastes com el campió olímpic Klaus Koeste i el campió mundial Erika Zuchold.

## Vi

Freyburg és la regió productora de vi més al nord d'Alemanya i Europa i organitza un festival de vi anomenat el "Winzerfest" tots els anys al mes de setembre. És una de les regions de producció de vi més velles a Europa, la regió Freyburg té més de mil anys d'història productora de vi documentada.
Malgrat tenir a penes 700 hectàrees de vinyes sota cultiu, la ciutat és la seu d'una de les companyies de vi més grans del món - Rotkäppchen-Mumm. Fou fundava el 1856, i el 2010, captava gairebé la meitat del mercat de vi escumós a Alemanya i té una facturació de més d'1 milió de dòlars (780 milions d'euros).
La raó per la qual Freyburg és capaç de produir vi comercialment quan unes altres regions de latituds similars a Europa no poden és per l'alta concentració de calci en el terra i un microclima que el fan significativament més calent que Berlín pròxim i Leipzig. El riu Unstrut el travessa, i és l'hàbitat de truites, carpes i castors. Als turons que envolten la ciutat, hi ha cérvols, porcs senglar, faisà i guineu. Hi ha moltes granges escampades al voltant de la regió, oferint una gamma àmplia de producció fresca i orgànica.

## Referències

* ↑ «SCHLOSS NEUENBURG in Freyburg an der Unstrut [offizielle Homepage] - English Site». Arxivat de l'original el 2011-03-08. [Consulta: 11 març 2011].
* ↑ «Wartburg Eisenach: Guided tour: The flag of the Jena-Origin-Students-Corporation». Arxivat de l'original el 2011-07-18. [Consulta: 11 març 2011].
* ↑ «Freyburg, Turnvater Friedrich Ludwig Jahn, 77.Jahnturnfest 1999, 1.Tag».
* ↑ «Geography».
* ↑ Informació sobre Rotkäppchen-Mumm
# Fronda

* Per a altres significats, vegeu «Fronde».
Les frondes són les "fulles" de les falgueres. Són molt variades de forma i normalment solen estar molt dividides. Broten amb les puntes enrotllades en espiral i es despleguen a mesura que creixen.
Al revers de les frondes de les falgueres hi ha els grups d'esporangis, o sorus, on es formen les espores.

## Referències

* ↑ Diccionario de Arte I (en castellà). Barcelona: Biblioteca de Consulta Larousse. Spes Editorial SL (RBA), 2003, p.242. ISBN 84-8332-390-7 [Consulta: 30 novembre 2014].
# Johann Bayer

Johann Bayer (Rain, Baviera, 1572 – Augsburg, Bavier, 7 de març de 1625), fou un astrònom i advocat alemany. Va néixer a Rain, Baviera, el 1572. Va començar els seus estudis de filosofia a Ingolstadt, el 1592, i es va traslladar després a Augsburg, per a treballar com advocat. El seu interès per l'astronomia va començar durant la seva estada a Augsburg. Finalment es va convertir en l'assessor legal del consell de la ciutat d'Augsburg el 1612 on va morir el 1625.
Bayer és més famós pel seu atlas estel·lar Uranometria, publicat el 1603 i que fou el primer planisferi a cobrir tota l'esfera celeste. Aquest treball va introduir un nou sistema per a designar les estrelles, que actualment es coneix com la designació de Bayer, la lletra de Bayer o la nomenclatura de Bayer, a més de la introducció de diverses constel·lacions modernes.
El cràter Bayer a la Lluna va ser nomenat així en honor seu.

## Referències

* ↑ Asimov, Isaac. «Bayer, Johann». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 91. ISBN 8429270043.
# José Ignacio Sáenz Marín

José Ignacio Sáenz Marín (Logronyo, 29 de maig de 1973) és un futbolista riojà, ja retirat, que jugava com a migcampista defensiu. Va ser dos cops internacional amb la selecció espanyola.

## Trajectòria

Va començar la seua carrera en el club de la seua ciutat, el CD Logroñes, amb qui va debutar a primera divisió la temporada 93/94, en partit contra el FC Barcelona. Amb l'equip de Las Gaunas hi romandria dos anys, quan descens a Segona Divisió. José Ignació fitxa llavors pel València CF, queda segon de la lliga, la millor posició dels merengots en tota la dècada. El de La Rioja juga més de 25 partits en cadascuna de les dues temporades a Mestalla.
El 1997 s'incorpora al Reial Saragossa, equip en el qual milita cinc temporades, aconseguint un lloc titular a l'onze aragonés. La temporada 00/001, assoleix, amb sis gols, la seua millor marca golejadora a la màxima categoria.
Quan el Saragossa baixa a Segona, José Ignacio passa al Celta de Vigo, on també realitza un paper destacat en els dos anys què hi juga, ajudant a l'històric quart lloc dels gallecs la temporada 02/03. A la següent, però, els de Vigo no poden mantindre la categoria i baixen a Segona Divisió. José Ignacio acompanyaria al Celta una temporada a Segona abans de retirar-se el 2005.
Una vegada penjades les botes, José Ignacio ha ocupat llocs a l'staff tècnic del CD Logroñés.

## Selecció espanyola

José Ignacio va jugar dos partits internacionals amb la selecció espanyola, l'any 2001.
En categories inferiors, va formar part del combinat olímpic que va acudir als Jocs d'Atlanta 1996.

## Palmarès
### Club

Zaragoza
* Copa del Rei: 2000–01

### Internacional

Espanya sub-21
* Campionat d'Europa de Futbol sub-21 de la UEFA: Finalista 1996

## Referències

* ↑ La selección aburre (National team are a bore); Mundo Deportivo, 15 novembre 2001 (en castellà)
* ↑ Italia ya ganó un Europeo a España en el 1996 (Italy have already won European Championships against Spain in 1996) Arxivat 13 November 2013$^{[Datemismatch]}$ a Wayback Machine.; Orgullo Bianconero, 18 juny 2013 (en castellà)

## Enllaços externs

* José Ignacio Sáenz Marín a BDFutbol
* Biografia al web del Celta de Vigo
# Quint Nevi Crista

Quint Nevi Crista (en llatí Quintus Naevius Crista) va ser un militar romà que va viure al segle iii aC. Formava part de la gens Nèvia.
Era prefecte dels aliats romans i va servir sota el pretor Marc Valeri Leví en la Segona Guerra Púnica, l'any 214 aC, i en la guerra contra el rei Filip V de Macedònia. Es va distingir per la seva valentia personal i eficàcia militar.

## Referències

* ↑ [https://quod.lib.umich.edu/m/moa/acl3129.0002.001/1145?rgn=full+text;view=image;q1=NaeviusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 1135. ]